CELEX: C2005/217/11
Language: et
Date: 2005-09-03 00:00:00
Title: Euroopa Kohtu (kolmas koda) 21. juuli 2005. aasta otsus kohtuasjas C-149/03: Euroopa Ühenduste Komisjon versus Belgia Kuningriik (Liikmesriigi kohustuste rikkumine — Kalapüügikvoodi süsteem — Kalandusaastad 1991-1996)

3.9.2005   
            
            
               ET
            
            
               Euroopa Liidu Teataja
            
            
               C 217/6
            
         
      EUROOPA KOHTU
   
   (kolmas koda)
   21. juuli 2005. aasta otsus
   kohtuasjas C-149/03: Euroopa Ühenduste Komisjon versus Belgia Kuningriik (1)
   
   (Liikmesriigi kohustuste rikkumine - Kalapüügikvoodi süsteem - Kalandusaastad 1991-1996)
   (2005/C 217/11)
   Kohtumenetluse keel: hollandi
   Kohtuasjas C-149/03: Euroopa Ühenduste Komisjon (esindaja: T. van Rijn) v. Belgia Kuningriik (esindaja: A. Snoecx, keda abistas H. Gilliams), mille esemeks on EÜ artikli 226 alusel 1. aprillil 2003 esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet (ettekandja), S. von Bahr, J. Malenovský ja U. Lõhmus; kohtujurist C. Stix-Hackl, kohtusekretär R. Grass, 21. juulil 2005 otsuse, mille resolutiivosa on järgmine:
   
               1.
            
            
               Kuna Belgia Kuningriik
               
                           —
                        
                        
                           ei kehtestanud temale kalandusaastateks 1991–1996 määratud kalapüügikvootide kasutamise üksikasjalikke eeskirju,
                        
                     
                           —
                        
                        
                           ei taganud ühelgi neist kalandusaastatest kalavarude kaitset käsitlevate ühenduse eeskirjade täitmist kalastustegevuse kontrollimise ning lossimise ja saagi registreerimise üle kohase järelevalve teostamise kaudu,
                        
                     
                           —
                        
                        
                           ei keelustanud ühelgi neist kalandusaastatest tema lipu all sõitvatel ega tema territooriumil registreeritud laevadel ajutiselt kalapüüki, kui temale kohaldatud kvoodid olid ammendatud, ega
                        
                     
                           —
                        
                        
                           ei võtnud pärast keeldude jõustumist toimunud kalastustegevuse eest vastutavate isikute suhtes vajalikke haldus- ega kriminaalmeetmeid,
                        
                     on ta rikkunud nõukogu 25. jaanuari 1983. aasta määruse (EMÜ) nr 170/83, millega kehtestatakse ühenduse kalavarude kaitse- ja majandamissüsteem, artikli 5 lõikest 2, nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalanduse ja akvakultuurisüsteem, artikli 9 lõikest 2, nõukogu 23. juuli 1987. aasta määruse (EMÜ) nr 2241/87, millega kehtestatakse teatavad kalastuse kontrollimeetmed, artiklist 1 ja artikli 11 lõigetest 1 ja 2 ning nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, artiklist 2, artikli 21 lõigetest 1 ja 2 ning artiklist 31 tulenevaid kohustusi.
            
         
               2.
            
            
               Mõista kohtukulud välja Belgia Kuningriigilt.
            
         
      (1)  ELT C 135, 7.6.2003.